
REFERAT

privind aprobarea de către Consiliului Local al Municipiului Timişoara a procedurii de încetare a  Asocierii în participaţiune privind exploatarea obiectivului  „Incubator de afaceri şi centru de transfer tehnologic în domeniul software Timişoara”  

Prin Hotărârea Consiliului Local al Municipiului Timişoara nr. 119/2003 s-a aprobat asocierea Municipiului Timişoara cu Universitatea Politehnica din Timişoara, Consiliul Judeţean Timiş şi IBD/GTZ – Programul Guvernului German de Promovare Economică şi Ocupare a Forţei de Muncă în România, în vederea realizării obiectivului „Incubator de afaceri şi centru de transfer tehnologic în domeniul software Timişoara”, Contractul de asociere în participaţiune, anexă la hotărârea menţionată, precum şi participarea la cofinanţarea cheltuielilor ocazionate de realizarea şi funcţionarea obiectivului mai sus menţionat. 

 
Prin Hotărârea nr.554/2013 Consiliul Local al Municipiului Timişoara a aprobat încetarea Asocierii în participațiune și prin HCL 265/2013 a mandatat reprezentantul Municipiului Timişoara în persoana d-nei Aurelia Junie -  Director Direcţia Dezvoltare să reprezinte Municipiul Timişoara în Consiliul de conducere al Asociere în participaţiune.

 
În urma mandatului primit, reprezentantul Municipiului Timişoara a participat la mai multe întâlniri cu reprezentanții Judeţului Timiş și ai Universității Politehnice Timișoara, inițiate și organizate de către Universitatea Politehnica Timișoara, pentru a analiza situația curentă și modalitățile legale de încetare a Asocierii in participațiune, respectiv lichidarea SC UBIT SRL.


În urma acestor întâlniri s-a emis Hotărârea nr. 01/25.11.2013, atașată prezentului referat, prin care se propune o procedură prealabilă, și anume efectuarea de către un auditor independent a unui audit extern care va avea următoarele obiective:

1. Stabilirea nivelului de îndeplinire a obiectivelor Asocierii în participațiune și al nivelului de îndeplinire a obiectivelor SC UBIT SRL;

2. Stabilirea nivelului de îndeplinire a angajamentelor asumate de părțile asociate prin Acordul de asociere în participațiune și prin Actul constitutiv al SC UBIT SRL;

3. Identificarea activelor și pasivelor patrimoniale ale Asocierii în participațiune și ale SC UBIT SRL;

4. Prezentarea opțiunilor legale de dizolvare/ lichidare a Asocierii în participațiune și a SC UBIT SRL, respectiv a modalităților și măsurilor (pașilor) de urmat în vederea acestor acțiuni.

Având în vedere cele expuse mai sus, precum și prevederile art. 6 din Hotărârea  nr. 1/2013 a Asocierii în participațiune privind Incubatorul de afaceri și centrul de transfer tehnologic în domeniul  software Timișoara prin care se prevede că Hotărârea nr. 1/25.11.2013, menționată, și raportul de audit vor fi supuse aprobării Consiliului Local Timișoara, Consiliului Județean Timiș și Consiliului de Administrație al UPT, prin prezentul referat 

                                           PROPUNEM
              Consiliului Local al Municipiului Timişoara:

· Aprobarea Hotărârii nr. 1/25.11.2013 a asociaţilor Incubatorului de afaceri și centrul de transfer tehnologic în domeniul  software Timișoara;

· Aprobarea auditorului independent, dl. Furdui Ilie, propus pentru efectuarea auditului extern și a obiectivelor acestuia așa cum sunt formulate la art. 1 din  Hotărârea nr. 1/25.11.2013 atașată prezentului referat;

· Aprobarea suportării de către Municipiul Timişoara, în cotă parte egală, respectiv 1/3 din suma totală a contravalorii serviciilor de audit, în valoare totală de ......................... lei, conform ofertei atașate prezentului, servicii care vor fi contractate de către fiecare asociat în parte în baza unui contract cadru agreat.

Precizăm că Raportul de audit urmează să fie supus aprobării membrilor Asocierii în participațiune ai Incubatorului de afaceri și centrului de transfer tehnologic în domeniul  software Timișoara, respectiv  Consiliului Local Timișoara, Consiliului Județean Timiș și Consiliului de Administrație al UPT, după finalizarea acestuia.

